Les versions catalana i castellana d'aquest document van ser publicades en el DOGC núm. 6927, de 4.8.2015.
Atau ac mòstren es magnituds economiques a propòs dera sua participacion en producte interior brut, era balança comerciau, eth nombre d'enterpreses, era valor dera produccion finau agrària e alimentària, e es persones ocupades, damb ua clara vocacion internacionau en fòrça des sòns productes.
Ua des particularitats deth sector agroalimentari catalan ei era existéncia d'un nombre fòrça important de petites e mejanes enterpreses en sector productor e transformador que se trapen en un clar desauantatge deuant es grani grops dera distribucion minorista que concentren era demanda, damb eth desequilibri corresponent.
Alavetz, cau compdar damb estructures associatiues potentes e estructurades qu'agen capacitat sufisenta entà desvolopar iniciatiues que genèren valor ahijuda enes productes agroalimentaris respectius.
Aguest nau quadre legau permet qu'es organizacions interprofessionaus agroalimentàries en encastre de Catalonha poguen acordar e obtier era estenuda de normes adequades as condicions e besonhs particulars deth sector corresponent e que contribuïsquen dirèctaments ath desvolopament deth sector.
Organizacion interprofessionau agroalimentària
b) Son integrades per organizacions representatives dera produccion e, aumens, tanben dera transformacion, era comercializacion o era distribucion agroalimentària.
Es organizacions interprofessionaus agroalimentàries se constituïssen damb bèra ua des finalitats següentes:
d) Promòir ua cadea agroalimentària respectuosa damb er environament.
f) Promòir era elaboracion de contractes-tipes de productes agroalimentaris que siguen compatibles damb era normativa en vigor.
i) Hèr accions de formacion entàs integrants dera cadea agroalimentària.
k) Promòir era eficiéncia energetica entre es diferenti cadions dera cadea agroalimentària per mejan d'accions que ne redusisquen er impacte environamentau, era gestion responsabla de residus e sosproductes e era reduccion des pèrtes d'aliments ath long dera cadea.
b) Acreditar que represente, aumens, eth cinquanta un per cent des activitats economiques deth producte o sector restacat ara produccion e, aumens tanben, de bèra ua des fases següentes dera cadea de forniment: transformacion, comercializacion o distribucion.
Regular es modalitats d'adesion e retirada des membres, e garantir era apertenença ara organizacion interprofessionau de quina organizacion que sigue que se compromete ar acompliment des estatuts e acòrds, a condicion qu'acredite que represente, en encastre de Catalonha, eth quinze per cent, aumens, dera branca professionau a qué aperten.
An de regular era participacion ena gestion dera organizacion interprofessionau agroalimentària des diferenti cadions dera cadea de valor deth sector qu'era organizacion interprofessionau represente.
Ad aguesti efèctes, an de designar era instància entà efectuar er arbitratge e fixar-ne es condicions.
Eth procediment entà establir es condicions entara arreconeishença des organizacions interprofessionaus agroalimentàries s'a de determinar per reglament.
e) Er estat dera representativitat en barrament d'exercici.
Es organizacions interprofessionaus agroalimentàries an de traméter ara direccion generau competenta en matèria de comercializacion agroalimentària, abans deth 30 d'abriu de cada an, era documentacion a qué hèn referéncia es letres d, e, f e g.
Er acòrd d'estenuda de norma pòt afectar ua part des operators en cas que se referisque a un producte especific, a condicion que sigue includit laguens deth producte o des productes generics pes quaus ei arreconeishuda era organizacion interprofessionau agroalimentària.
S'era proposicion d'estenuda de norma ei en relacion damb era competéncia d'autes departaments dera Generalitat, era adopcion se hè per mejan d'ua orde conjunta.
Ena elaboracion dera orde d'estenuda de norma s'a de garantir era participacion publica des destinataris potenciaus per un periòde non inferior a quinze dies.
Es preposicions d'estenuda de normes an de fer allusion a activitats en relacion damb es definides per article 3 coma finalitats des organizacions interprofessionaus agroalimentàries.
b) Era organizacion interprofessionau agroalimentària represente, aumens, dues tresaus parts des produccions afectades.
Se pòt revocar era arreconeishença as organizacions interprofessionaus agroalimentàries que siguen inactives pendent un periòde ininterromput de tres ans.
a) Endarrerir-se injustificadaments en manament ath departament competent en matèria agroalimentària des acòrds entara estenuda de norma adoptadi.
b) Endarrerir-se injustificadaments en manament dera documentacion a qué hè referéncia er article 6.4.
c) Non acomplir eth pagament der apòrt economic obligatòri, o des quòtes en qué se despartisque, enes casi d'estenuda de normes aprovat peth departament competent en matèria agroalimentària, s'era quantitat non excedís de 6.000 èuros.
d) Non transméter ath departament competent en matèria agroalimentària era documentacion que se determine reglamentàriaments en cas de levada economica per acòrd d'estenuda de norma.
c) Aplicar eth regim d'apòrts economics per estenuda de normes establides per aguesta lei en ues condicions diferentes des que figuren en orde d'aprovacion deth departament competent en matèria agroalimentària.
f) Non acomplir eth pagament der apòrt economic obligatòri, o des quòtes en qué se despartisque, enes casi d'estenuda de normes aprovat peth departament competent en matèria agroalimentària, s'era quantitat excedís de 60.000 èuros.
Non cau acreditar eth forniment dera documentacion a qué hè referéncia er apartat 5 quan er apòrt economic impagat o es quòtes en qué se despartisqué se calculen sus dades constatades pera direccion generau competenta en matèria agroalimentària o que se constaten enes sues accions de contraròtle.
Era comission des infraccions administratives regulades per aguesta lei entraïne era imposicion des sancions següentes:
a) Per infraccions leugères: avertiment o sancion pecuniària d'enquia 3.000 èuros.
Se pòt despassar aguest montant en cas d'impagament, enquiath doble dera valor non satisfèta, der apòrt economic obligatòri o des quòtes en qué se despartisque, enes casi d'estenuda de normes aprovades peth departament competent en matèria agroalimentària.
Cau regular per reglament es organs competents en matèria agroalimentària entà acordar er inici des procediments sancionadors e designar-ne er instructor e es organs competents entà impausar es sancions.
Relacions entre organizacions interprofessionaus agroalimentàries
Ena acreditacion dera representacion a qué hè referéncia er apartat dusau der article 4.1. c, en cas des organizacions professionaus agràries qu'agen obtengut vòtes enes eleccions agràries a qué fa allusion era Lei 17/2014, de 23 de deseme, de representativitat des organizacions professionaus agràries, era representacion s'a de basar, d'un costat, en resultat en percentatge des vòtes valids obtengudi aplicat ath volum de produccion totau deth conjunt des explotacions qu'an era consideracion d'electors ena lei nomentada, mesurat a compdar dera productivitat mejana deth sector o producte en Catalonha e dera dimension mejana, en ectares, caps de bestiar, o d'autes unitats d'aguest conjunt, e, d'un aute costat, s'escatz, en volum de produccion des sòns membres que non an era consideracion d'electors; aguest volum acreditat d'acòrd damb çò que determine eth reglament a que fa allusion er apartat citat.
Orde entà regular eth procediment de arreconeishença d'organizacions de productors
Se faculte eth Govèrn entà que dicte es normes que calgue entà desplegar aguesta lei.
Palai dera Generalitat, 29 de junhsèga deth 2015